La ieşirea de la audieri, el a declarat că a fost convocat de procurori în calitate de suspect, dar că nu ştie "despre ce este vorba pe fond", precizând că în prezent se face o anchetă la Partida Romilor.

"Suntem suspecţi, dar nu ştiu despre ce e vorba pe fond. Se face o anchetă la Partida Romilor Sunt multe acuzaţii, inclusiv de spălare de bani", a spus deputatul PSD.

Înainte de a se întâlni cu procurorii anticorupţie, Mădălin Voicu a declarat că a fost chemat în calitate de membru de onoare la Partida Romilor.

"Poate sunt nereguli pe care vor să le verifice. Ca membru de onoare la Partida Romilor am fost chemat. Probabil că există un fel de verificare generală, nu numai organizaţia romilor", a declarat, la sosirea la DNA, deputatul PSD Mădălin Voicu.